Isa, ma tänan Sind Sinu Sõnas peituva väe eest!
Usun, et see kuulutab täna elu inimeste ellu ja olukordadesse.
Inspireeri meid olema need, kelleks sa oled meid loonud.
Jeesuse nimel, aamen.
Mis sa arvad, mis on Jumala tahe sinu elu suhtes?
Olla Issanda alandlik sulane?
Suur juht?
On need kaks vastuolus, või saaksid sa olla mõlemat?
Huvitav.
Kui Jeesus rääkis suurepärasest juhtimisest,
rääkis Ta samaaegselt ka teenimisest.
Tänase sõnumi pealkiri on: "Juhtimine ja suurus"
Vaatame Matteuse 20:20-28
"Siis astus Sebedeuse poegade ema koos oma poegadega Jeesuse juurde,
kummardas ja palus temalt midagi.
Jeesus küsis: Mida sa tahad?”
Naine ütles talle:
Ütle, et need mu kaks poega istuksid su Kuningriigis
üks su paremal ja teine su pahemal käel!”"
Ehk siis ta tahtis saada oma pojad kohe tippu;
sinna, kus Jeesus ise oli.
"Aga Jeesus kostis: Teie ei tea, mida te palute.
Kas te võite juua karikast, mida minul tuleb juua?”
Nad vastasid talle: Võime küll!”
Tema ütles neile: Küllap te joote minu karikast,
kuid istuda mu paremal või pahemal käel -
ei ole minul seda anda,
vaid see antakse neile, kellele mu Isa selle on valmistanud.”
Ja kui need kümme sellest kuulsid,
läks nende meel pahaseks kahe venna peale.
Aga Jeesus kutsus nad enese juurde ja ütles:
Te teate, et rahvaste valitsejad peremehetsevad nende üle
ja suured meelevallatsevad nende kallal.
Nõnda ei tohi olla teie seas,
vaid kes iganes teie seas tahab saada suureks,
olgu teie teenija,
ja kes iganes teie seas tahab olla esimene, olgu teie sulane,
nii nagu Inimese Poeg ei ole tulnud, et lasta ennast teenida,
vaid et ise teenida ja anda oma elu lunaks paljude eest!”
Meie koguduse algaegadel,
mil olin 29-aastane selle rajamise ajal,
tuli üks abielupaar me kogudusse.
Nad olid edukad äriinimesed, kuid neis oli midagi enamatki veel -
nad olid hästi suure südamega.
See viis, kuidas nad asju nägid,
oli nii vabastav ja kergendav minu, kui noore pastori jaoks.
Seetõttu mäletan ka end paluvat:
"Jumal, anna mul olla enam selle mehe moodi!"
Nende moodi, kes pole vaid edukad, aga kellel on ka suur süda
ja kes igatsevad leida lahendusi, varustada ja väestada.
Tahtsin, et Jumal annaks mulle ka seda kõike.
Ja ma kogesin, kuidas Püha Vaim ütles enam kui selgelt:
"Ära oota, et inimesed ise su uksest sisse astuksid,
vaid tõsta sina neid üles!"
Ehk teisisõnu: "Pühendu neile täiega, et ehitada üles neid ja nende elu,
uskudes, et kõik see suurepärasus, mis on nende sees,
tuleb täiega esile,
lastes neil saavutada kõik selle, milleks Jumal on neid kutsunud."
Jeesus ütles, et kui tahad olla suur, pead olema teiste teenija.
Kas Ta mõtles sellega seda, et sa ei tohiks olla suur?
Või õpetas Ta pigem seda, kuidas olla suur?
Ta rääkis ka maailma paganlikust viisist,
kus juhid rakendasid oma võimu teiste peal.
Kuid mina usun, et Jeesus näitab meile ühte teist teed.
Minu suurim igatsus jumalariigitöös
on näha inimeste potentsiaali tõusmas täiega esile.
Mu igatsus on, et võiksid olla kõik, kelleks Jumal on sind kutsunud.
Olgu see siis jumalariigitöös, ettevõtluses või mis iganes vallas.
Meelelahutuses, kunstivallas,
loovuses,
tehnoloogia ja IT vallas.
Mis iganes valdkond see ka poleks.
Ma ei usu, et peaksid elust vaid läbi kulgema,
vaid et Jumal tahab teha midagi suurt ja võimast läbi su elu.
See on mu igatsus inimeste suhtes.
Mul pole üldse häbi
julgustada teid olema suured ja suurepärased.
Mul pole häbi uskuda, et tõusete kõrgele.
Samas on osade meeled jäänud kinni religioossusesse,
mis puudutab suur olemist ja teenimist.
Seda peetakse kuidagimoodi ebapühaks või mittevaimulikuks.
Seda, et olla suur ja kõik see, kelleks Jumal on sind kutsunud;
et olla keegi, astuda välja ja teha ning muuta midagi.
Osad arvavad "alandlikult",
et meid on kutsutud olema vaid teenijad.
Tead sa muide, et need kaks asja käivad käsikäes?
Õpetussõnades 29:18 on öeldud,
et seal, kus puudub nägemus, läheb rahvas hukka.
Teistes tõlgetes on öeldud,
et rahvas muutub üleannetuks või ka ohjeldamatuks.
Ühes kolmandas tõlkes on öeldud, et nad jooksevad metsikutena ringi.
Kuna kogudustes on sageli nii,
et kuna noortele pole selgitatud visiooni ja eesmärgi olulisust,
elavad nad hooletut elu,
lastes Jumala potentsiaalil neis raisku minna.
Mis puutub kõike sellesse, mis Jumalal on varuks nende jaoks,
siis nad lihtsalt heidavad selle kõrvale,
minnes oma teed ja elades metsikut elu.
Mina aga tahan, et meie koguduses julgustataks inimesi
võtma vastu oma pärand Jumalas ja tegema midagi suurt Tema heaks.
Ära iialgi alahinda seda, mida Jumal võib teha su elus
läbi nende väikeste seemnete, mille Ta on külvanud su ellu.
Kui oled sportlane,
tahan julgustada sind lööma seda võiduväravat,
viskama seda võidukorvi,
kiirendama viimasel jooksuringil ja ületama finišijoont esimesena,
saades kulla.
See on see, kuidas maailmas asjad käivad.
Sa ei tegele äriga selleks, et põruda.
Samas koguduses oleme nii ülivaimulikud kõiges,
uskudes vaid vähimat.
Olles lihtsalt alandlikud Issanda sulased.
"Mis iganes elus juhtub, see juhtub. Tänu Jumalale selle eest!"
Uskugem ja elagem ikka nii, et me eludes oleks midagi,
mis ka tegelikult Jumalale au ja tänu toovad!
Tahan lihtsalt julgustada teid avardama oma mõtteviisi
ja mitte jääma kinni
Jumala potentsiaali kahandavasse mõtteviisi.
Hingevaenlane rõõmustab, kui kogudus tagasi tõmbab,
selle asemel, et astuda välja, olla keegi ja teha midagi,
elades täiega Jumalale.
Elada nii, et kogeda tagasi vaadates rahulolu selle üle,
et tegid, mis suutsid kõige sellega, mis Jumal sulle andis
ega piiranud seda, tuues au Tema nimele.
Tunnen ise, et kui saan selles osas kasvõi veidikenegi kaasa aidata
ja julgustada,
siis ma teen ka seda, milleks Jumal on mind kutsunud.
See on see, kuidas mina teenin -
uskudes, et saan kasutada mis iganes võimalusi,
mille Ta mulle annab nii juhtimises kui jumalariigitöös,
et julgustada inimesi olema kõike seda,
kelleks-milleks Jumal on neid kutsunud.
Vaata, mida Jeesus suuruse ja teenimise kohta ütles.
Matteuse 9:37:38 on öeldud:
"Siis ta ütles oma jüngritele: Lõikust on palju..."
Ehk teisisõnu - võimalusi on nii palju!
Lõikust ehk võimalusi on tohutult,
aga probleem on selles, et "töötegijaid on vähe."
"Paluge siis lõikuse Issandat,
et ta saadaks töötegijaid välja oma lõikusele!”
Jeesus ütles oma jüngritele samal ajal ka seda,
et nad tõstaksid oma pilgu.
Et nad tõstaksid oma pilgu ja vaataksid kõrgemale.
Tõstaksid oma pilgu ja näeks kõiki neid põlde,
mis olid lõikuseks valmis.
Hingevaenlane hoiaks hea meelega su pilgu koguaeg maas,
kuid sa pead tõstma oma silmad ja nägema neid põlde,
sest need on valmis lõikuseks.
Pead mõistma, mida Jumal tahab teha.
Asja tuum peitub selles, et Jeesus - suurim juht läbi aegade,
julgustab inimesi tõstma oma pilku ja nägema põlde,
uskudes samas, et nad on võimelised tõmbama ligi sulaseid ja töötegijaid -
inimesi, kes seavad Jumala eesmärgid esikohale.
Teate, mis mulle meeldib?
Mulle meeldib tõsiasi,
et kui sul on suurepärane juhtimiskultuur,
on sul ka suurepärane teenimiskultuur.
See on kummaline,
sest kui osad ütlevad, et me ei tohiks olla suured
ja meil ei tohiks olla tugevaid juhte,
vaid me peame olema kõigest teenrid,
siis las ma öelda teile kohe praegu -
sellises keskkonnas puudub tõeline teenimisvaim.
Puudub piisav tööjõud ja keegi ei siruta oma abikätt.
Küll aga on kummaline see, et kui juhtimine on kenasti paigas,
on seda ka teenimine,
sest juhtimine tõmbab ligi teenimist.
Jeesus ütles, et kui tahad olla suur, on üks teine viis, kuidas selleks saada
ja see on läbi teeniva südame.
Matteuse 20:21-22
Jeesus küsis: Mida sa tahad?”
Naine ütles talle:
Ütle, et need mu kaks poega istuksid su Kuningriigis
üks su paremal ja teine su pahemal käel!”
Aga Jeesus kostis: Teie ei tea, mida te palute.
Kas te võite juua karikast, mida minul tuleb juua?”
Nad vastasid talle: Võime küll!”
See on sama teema nagu lennukile minekuga,
kus vaatad sealseid esiistmeid ja mõtled: "Ma tahan istuda siia."
Kui aga siis nende hinda näed,
ei tundu ka tagapool istumine üldse mitte halvana.
On hämmastav,
kuidas ka need mehed tahtsid istuda otse Jeesuse kõrval,
mispeale Jeesus küsiski, kas nad ka mõistavad selle hinda?
Seda, mis see neile maksma läheb?
Inimesed ütlevad nii sageli: "Tahan ka olla nii nagu nemad!",
"Tahan ka seda võimalust!"
"Tahan ka olla nende moodi õnnistatud!"
Kuid nad ei taha midagi teada selle hinnast
ja see on just see, millest Jeesus siin räägib.
Vahel tuleb tuua ka ohvreid!
Kui me aga ei taha teenida ja tahame ise olla teenitavad,
siis ei näe me ehk ka kunagi neid avatud uksi oma elus,
mida Jumal meile avada tahab.
Tahad sa tõesti kogeda sellist pinget ja sellist vastuseisu?
Tahad sa tõesti neid väljakutseid?
Ikka tegelikult ka tahad või?
Ma loodan, sest see hind on seda väärt!
Kui austad Jumalat
ja usud, et Ta laseb tõusta kõigil neil imelistel seemnetel,
mille Ta on külvanud su ellu.
Kuid siin need kaks meest igatsesid vaid positsiooni järele.
Salm 24 räägib aga ülejäänud jüngritest.
Vaatame, mida nende kohta on öeldud?
"Ja kui need kümme sellest kuulsid,
läks nende meel pahaseks kahe venna peale."
Miks nad küll pahaseks said?
Aga ehk sellepärast, et nad ise oleks ka seda kohta tahtnud
ja mõte sellest, et need teised mehed selle saavad,
tekitas tohutut möllu.
Toimus kui üle laipade minek, kus kõik tahtsid olla koos Jeesusega.
Kuid just see on see vaimsus, mille vastu Jeesus kõneles.
Kas teadsite, et kirikuringkondades - mitte kõigis, aga paljudes,
toimub sama asi.
Lihalikus meeles aetakse mingit oma poliitikat,
mis kandub üle ka kogudustesse.
Kõik on kadedad kellegi peale,
kuna tundub, et üks saab võimaluse, mida teine ei saa;
üks saab õnnistuse, mida hoopis teine endale tahab.
Kui teiega aus olla ja seda armulikult öelda,
siis olen ütlemata rõõmus selle üle,
et kogu see trangel
ei peegelda mingilgi moel meie koguduse meelsust ja DNA'd.
Samas ei usu ma, et see oleks lihtsalt juhus.
Jeesus ütles Matteuse 20:26-27
"Nõnda ei tohi olla teie seas,
vaid kes iganes teie seas tahab saada suureks,
olgu teie teenija,
ja kes iganes teie seas tahab olla esimene,
olgu teie sulane."
Kas Jeesus ütleb siin, et sa ei peaks olema suur?
Või Ta just õpetabki, kuidas olla suur?
Sest ma olen pastor,
kes tahab näha sinus peituvat suurust leidmas oma täit väljundit.
Jeesus andis mõista,
et me ei peaks ajama neid asju nii nagu maailm seda teeb.
Ta ütleb meile salmis 25, milline on maailma viis.
Te teate, et rahvaste valitsejad peremehetsevad nende üle."
Ehk teisisõnu - avaldavad mõju läbi oma positsiooni ja tiitlite.
Jeesus rääkis siin teenimisest
ja sulastest, kes tahtsid olla peremehed.
Need aga, kes olid neist üle, meelevallatsesid nende kallal.
Täiesti erinev mudel sellest, mida Jeesus julgustas inimesi järgima.
Ilmalikud inimesed tahtsid peremehetseda ja valitseda.
Peetrus jagas seda sama mõtet 1 Peetruse 5 ptk's, salmides 1-3.
"Vanemaid teie seas ma kutsun nüüd üles,
kui kaasvanem ja Kristuse kannatuste tunnistaja
ning ühtlasi osaline tulevases kirkuses selle ilmumisel:
hoidke teile hoida antud Jumala karja,
mitte sunni pärast, vaid vabatahtlikult Jumala meele järgi,
mitte häbiväärses kasuahnuses, vaid andunult,
mitte nagu isandad liisuosa üle, vaid olles karjale eeskujuks."
Jeesus ütles, et kui tahate juhtida,
tuleb elada kui innukate ja teenivate eeskujudena.
Mitte sunniviisil, pealesurutult ja ebaausalt,
kus kõik taandub vaid mulle endale.
Mitte sellises meelsuses.
Mitte inimeste üle peremehetsedes,
vaid innukaks ja teotahteliseks eeskujuks olemises.
Ehk esimene asi,
mida ta koguduse vaimulikega rääkides ütleb,
on: "Hoidke teile hoida antud Jumala karja!"
Hoidke seda karja, kui ülevaatajad.
Karjane on juht.
Jeesus ütles: "Minu lambad kuulevad minu häält
ja järgnevad mulle."
Ehk siis karjased kui juhid peavad elama kui juhid.
Kasvata oma lapsi kui juht,
sest see paneb ka neid püüdlema suuruse poole
ja aitab omada visiooni oma elu jaoks.
Ütle neile, et nad suudavad, mida iganes!
Sa ütled nüüd: "Ma ei taha anda neile asjata lootust!"
Aga anna neile mingitki lootust!
Aita neil mõista, et kui nad elavad oma elu visiooniga,
saab Jumal võtta neisse istutatud seemned
ja teha midagi suurt nende kaudu.
Kui sa ei anna oma lastele visiooni, panevad nad omadega puusse,
elavad hooletult ja neis olev potentsiaal läheb raisku.
Nad elavad metsikut elu,
kuid mässumeelseid lapsi pole võimalik enam muuta.
Siinkohal ei taha kedagi nende laste pärast hukka mõista,
sest lastel on ka valikuvabadus teha omaenda valikuid elus,
kui nad suuremaks saavad.
Nii et sa ei saa elada oma laste valikute pärast
hukkamõistu all.
Küll aga usun, et saad kasutada sulle antud võimalust
ehitada neis üles midagi suurt
ja uskudes neile Jumala absoluutset parimat.
Ülevaatajana teenimine.
Ma vihkan seda, kuidas religioon püüab vahel
hoida inimesi välja astumast,
olemast püüdlik ning tehes seda kõike piibellikest printsiipidest lähtuvalt,
olles need, kelleks Jumal neid on kutsunud.
Mitte vägisi ja sunniviisil ning oma tiitleid kasutades.
Kui püüad tugineda oma inimlikule mõjujõule,
ei täida sa kunagi Jumala eesmärke.
Kui aga elad innuka ja pühendunud eeskujuna,
olles valmis minema läbi igast Jumala poolt avatud uksest;
kui omad teenija südant, kus kõik ei keerle vaid sinu ümber
ja kus sa ei oota, et kõik teised teeniksid sind,
vaid sa kasutad just seda platvormi, mis sulle elus antud - suurt või väikest
Sa teed seda kõike, et tuua au Jumala nimele
ja teenida inimesi ning maailma enda ümber
ning sa näed, kuidas Jumal tõstab sinus esile oma suuruse.
Jumal teeb seda!
Ära valitse inimeste üle - see tõmbab neid maha.
Juhtimine aga inspireerib neid!
Valitsemine oma laste üle tõmbab neid maha,
samas kui juhtimine inspireerib neid.
Valitsemine tugineb inimlikule meelevallale,
juhtimine tugineb usaldusväärsusele ja heale tahtele.
Valitsemine põhjustab hirmu ja kartust,
samas kui juhtimine toob esile entusiasmi ja inspiratsiooni
ning südame, mis ütleb: "Ma tahan ka kord olla selline!
Olen igati valmis maksma hinda selle eest,
sest näen, milline võimalus peitub Jumala austamises
ja Tema esikohale seadmises."
Valitsemine ütleb, mida tegema peab -
juhtimine näitab, mida teha.
Valitsemine taandub positsioonile ja tiitlitele.
"Ma olen su isa!"
Või mis iganes muule staatusele sa saad tavaelus tugineda.
Juhtimine aga tugineb sellele, kes sa oma olemuselt oled
ja mida lased Kristusel eneses teha.
See on hoopis teistsugune vaimsus.
Täiesti teistsugune vaimsus.
Kui me aga mõistame,
milline vägi peitub oma elu rajamises teenimisele
ja kui me mõistame, et Jumal saab meid seeläbi kasutada, siis...
Taavet ja Saul - kaks kuningat, kaks väga erinevat lugu.
Saul oli võitud kuningas,
kellel inimlikult võttes läks kõik väga hästi.
Piibel kirjeldab tema inimlikke võimeid,
välimust ja ülalpidamist ülivõrdes.
Samas oli ta seesmiselt üsna tühi.
Siis aga saabus päev, mil Taavet - väike karjapoiss,
ei tapnud ainuüksi lõvi ja karu, aga ka ühe hiiglase
ja Saul kuulis rahvast tänavail laulmas.
Mida nad laulsid? Mis oli nende laulude sisu?
Saul lõi maha oma tuhat..." See rida talle meeldis!
Kuid järgmine rida kõlas: "Aga Taavet oma kümme tuhat!”
Saul vihkas seda.
Ta polnud selle üle kohe üldse mitte õnnelik.
Tema oli ju kuningas ja tema käes oli kogu võim,
aga rahvas ülistas Taavetit kümne tuhande võitmise pärast
ja Sauli vaid tuhande.
Vaatame seda lähemalt 1 Saamueli 18:8-9
"Siis Sauli viha süttis väga põlema,
sest seesugune kõne oli ta meelest paha, ja ta ütles:
Taavetile annavad nad kümme tuhat, aga minule annavad tuhat!
Nüüd puudub tal veel ainult kuningriik!”
"Mina olen kuningas, aga Taavetil puudub veel vaid kuningriik."
Tead, mis Taavetil oli?
Võidmine ja Jumala käsi tema elu üle.
Olen sageli mõelnud,
mis siis oleks saanud, kui Saulil oleks olnud teine hoiak?
Kui ta oleks mõelnud:
"Jumal, oled andnud mulle võimaluse juhtida tuhandeid.
Ja tänu Sinu armule minus ja minu läbi
olen ma võinud tõsta esile ühe noore mehe,
kes saab juhtima kümneid tuhandeid."
Pastori, -juhi, -bossi -ja isana võin ma jääda kinni
omaenda ebakindlustesse,
püüdes tugineda oma inimlikele vahenditele ja võimetele,
juhtides lähtuvalt oma positsioonist ja millest iganes veel.
Kui ma aga seda teeksin
ja siis korraga keegi teine saab enam õnnistatud kui mina,
siis ma oleksin kui Saul, kes ütles:
"Kuidas küll mul on vaid tuhanded ja neil kümned tuhanded?"
Kui oleksin hetkekski jumalamees ja mõtleksin: "Tänu Sulle, Jumal,
et oled andnud mulle armu ja võimalust
juhtida tuhandeid inimesi.
Seetõttu ka, kui on kasvõi väikenegi võimalus,
et saaksin panustada järgmisesse põlvkonda,
kes saab juhtima kümneid tuhandeid inimesi,
siis see oleks mulle suur au!"
1 Saamueli 18:9 ütleb aga Sauli kohta seda,
et "sellest päevast alates hakkas Saul Taavetile kõõrdi vaatama."
Saul hakkas Taaveti peale viltu vaatama.
Siin pole juttu su abikaasa imeilusatest silmadest,
vaid hoopis üht teistlaadi pilgust -
Saul vaatas Taaveti peale viltu
ehk teisisõnu - Taavet oli tal nüüd sihikul.
"Ära mitte julgegi juhtida kümneid tuhandeid,
kui mulle jäävad vaid tuhanded!"
Saul vaatas Taaveti peale viltu.
Siinkohal veel üks Jeesuse poolt räägitud lugu.
See oli mehest, kes omas palju maad;
kellel olid oma viinapuuaiad
ja kuna oli lõikusaeg, siis ta palkas palju erinevaid inimesi tööle.
Ta palkas neid terve päeva,
kuniks kell oli õhtul 5 ja töötada oli jäänud veel vaid tund.
Ta oli suurepärane juht,
mistõttu ta otsustas õnnistada neid, kes olid töötanud vaid tunni.
Ta ütles neile, et tahab õnnistada neid ja maksta neile kogu päeva palga.
See on see, mida ta tegi.
See oli ju tore, ainult et mitte kõik polnud selle üle õnnelikud.
Need, kes olid rabanud terve päeva, ütlesid: "See pole aus me suhtes!"
Teate, mis ta vastas?
Ta ütles: "Kas ma mitte ei või teha oma rahaga, mida ise tahan?"
Ja siis ta lisas:
"Või on sinu silm kade, et mina olen hea?”
Sama teema - nende pilk vaatas viltu.
See on see, kuidas paljud oma elusid elavad -
nad vaatavad kiiva teiste õnnistustele ja edule.
Nad on pahased ühe ja teise peale nende hea käekäigu pärast
ja seda kõike vaid seetõttu, et nende alus on vale.
Kui tugineme omaenda võimekusele, võtavad me ebakindlused peagi maad
ja igasugu valed asjad saavad valitsema me üle.
Nii aga ei täida me kunagi Jumala eesmärke.
Kui mõelda, millest see kõik Sauli puhul alguse sai,
siis 1 Saamueli 15:12 toob sellesse selgust.
Saul tuli Karmelisse ja vaata, ta püstitas enesele mälestussamba."
Kui sina elad oma elu vaid iseendale,
ei saa sa kunagi osa suurusest, mis Jumalal on sinu jaoks.
Kui aga elad oma elu sind ümbritsevaid inimesi teenides
ja kasutad sulle antud võimalusi enamaks kui vaid enda kasuks,
siis Jumal ka õnnistab sind.
Seetõttu tahan julgustada sind olema juht oma kodus ja oma elus.
Ole juhiks oma sõprade ja kaaslaste seas.
Jumal lõi sind oma eesmärke silmas pidades,
ehk siis Ta kujundas sind vastavalt oma eesmärkidele su jaoks.
Kuid laiemas perspektiivis Ta toob oma eesmärgid su ellu.
Ta võtab selle piskugi, mis sul on ja toob sest' esile imelise potentsiaali
Ta saab teha midagi suurt su eluga!
Sind on kutsutud olema suur!
See on see, milleks Jeesus neid kutsus.
Ta ütleb Matteuse 20:26
"Vaid kes iganes teie seas tahab saada suureks,
olgu teie teenija."
Jeesus ütles: "Kuule Peetrus, mina olen Jeesus, kes on kalju.
Sinu nimi tähendab ka kaljut,
mistõttu ma kasutan sind oma koguduse ülesehitamiseks."
Kas Jeesus palus tal teha mingit tühist, mõttetut asja,
mis nagunii mingit mõju ei omanud?
Või ütles Ta, et Peetrus saab olema üks esimesi,
kelle kaudu Ta saab üles ehitada oma koguduse?
Jeesus andis Peetrusele eesõiguse töötada õlg õla kõrval Temaga.
Jeesus inspireeris Peetrust olema suur.
Sel maaomanikul oli suur süda ja vaim,
mistõttu ta õnnistas vaid tunni jagu töötanud inimesi
terve päeva palgaga.
Jeesus ütles oma järgijatele: "Ma teen teist inimeste püüdjad."
Ta ei tahtnud neid murda selle juhtimise läbi,
nii nagu paljud arvavad, et juhtimine seda teeb.
Jeesus aga ei murdnud inimesi, vaid lasi neil täiega esile tulla.
Olgem meiegi need inimesed,
kes kasutavad neile Jumala poolt antud võimalusi
ja elavad oma elu suurelt.
Suurelt Jumala võimsal nimel.
Nii et Jeesus ütles:
"Kui tahad olla suur, õpi olema teenija."
Matteuse 20:28 ütleb,
et Inimese Poeg ei ole tulnud, et lasta ennast teenida,
vaid et ise teenida!
See kõik on Matteuse 20 ptk's., aga vaatame, mis juhtus 21 ptk's.
Jeesus oli võidukalt sisenemas Jeruusalemma.
Inimesed kummardusid Ta ees, lehvitasid palmiokse ja laulsid kiitust.
Jeesus vajas linna minekuks eeslit,
kuid kas Ta läks seda ise tooma, kuna oli ju tulnud teenima teisi?
Ei, Ta ütles kahele oma sulasele, et Ta vajab eeslit,
mistõttu nad pidid minema naaberkülla seda tooma,
öeldes, et nende Issand vajab seda.
Et siis mis mõttes Ta ei lasknud ennast teenida? Lasi ju!
Tegelikkuses aga oli kogu Jeesuse elu üks suur teenimine.
Ta teenis oma Isa tahet, kuni ristisurma minekuni välja.
Kõik, mida Jeesus tegi, taandus teenimisele,
aga Ta teenis kõige sellega, mis oli Tema käsutuses.
Teenimine ei tähenda juhtimise hülgamist.
Kui sa tõesti juhid teeniva südamega,
siis sa ei tõmba inimestele vett peale, vaid sa austad neid.
Sa austad neid, nende peresid ja kodusid.
Sa ei kasuta oma meelevalda nende peal,
vaid omad üht teistsugust vaimsust.
Kui aga elad teenivalt ja kasutad kõike, mis sulle antud...
Kui mu tänane jutlus puudutaks vaid mind
ja kõike seda, mida ma tahan, et te teeksite,
siis see poleks mingi teenimine.
Kui aga mu jutlus kätkeb endas julgustust:
"Ole kõik see, kelleks Jumal on sind loonud!"
"Sa võid olla suur!",
siis ma teenin Jumala eesmärke
ja teen seda, milleks Ta on mind kutsunud.
Ära heida juhtimist kõrvale, vaid astu välja,
omades samas teenija südant.
Siis ei taandu kõik vaid sulle ja sinu vajadustele,
vaid Jumala eesmärkidele
ning sa saad näha, mida kõike Jumal võib teha.
Kui tahad olla suur, õpi olema teenija!
Jeesus ei tulnud, et olla teenitav, vaid et olla teiste teenija.
See on just see, mida Ta tegi -
Ta teenis inimesi läbi imede, tervendamiste, varustamise,
õpetamise ja nende pilgu tõstmise.
Ta ütles: "Tõstke oma pilgud ja nähke, et põllud on lõikuseks valmis."
Ta juhtis, rajades oma elu inimestele, keda Ta tuli teenima.
Ja see on see, kuidas julgustan sindki elama.
Olen viimase 18 kuu jooksul valanud oma elu sellesse raamatusse
"Ela, armasta, juhi"
Loodan, et minu teekond ja läbipaistvus selles raamatus
julgustavad sind sinu teekonnal.
See kätkeb endas nii isiklikke kui juhtimisalaseid lugusid,
milledest paljusid ma pole veel kunagi varem jaganudki.
Mu avastusi selle kohta, mida tähendab elada suurt elu.
Need avastused on tulnud vahel raskete radade kaudu,
kuid järgides suurimat Teejuhti, kes on eales elanud,
saame avada uksi ühte aulisse tulevikku.
Mu palve on, et igaüks, kes seda raamatut loeb,
leiaks selle lehekülgedelt piibellikke tõdesid,
mis on põimitud igapäeva olukordadega.
Loodan, et lugejate südamed saavad nende läbi üles õhutatud
mitte vaid unistama suurelt oma tulevikust,
aga usaldama ka Teda, kes hoiab kogu elu koos.
"Ela, armasta, juhi" on saadaval ka E-raamatuna ja helikandjatel.
Mul on nii hea meel, et vaatasid me saadet.
Oleme Bobbiega nii õnnistatud tänu inimestele meie elus,
mis puudutab ka teid seal telerite taga.
Vaadake meid ikka, mis loodetavasti ka annab teile midagi
Me palvetame te eest ja armastame teid
ning ärge kunagi unustage - parim on alles ootel!
Ootan Sind Su Sõnas, Issand
See on see, kus Su Vaim kõneleb
Tuues elu väsinud hingele
Mu kõige sügavamatesse soppidesse
Jeesus, Jeesus
Tõlge: Anne-Ly Raukas